Sergio Valech Aldunate

**Sergio Valech Aldunate** (født 21. oktober 1927 i Santiago de Chile i Chile; død 24. november 2010 samme sted) var katolsk hjelpebiskop i Santiago de Chile.
## Liv og virke
### Bakgrunn
Sergio Valech Aldunateble født i Santiago de Chile til en rik innvandret familie fra Syria. Han studerte ved seminaret i Santiago de Chile og fakultetet for teologi ved Det pavelige katolske universitet i Chile. 
### Prest
Han ble ordinert til prest den 28. juni 1953 av erkebiskopen av Santiago de Chile, José María Caro Rodríguez. Han var sogneprest og vikar, direktør for klerikerhuset * Casa del Clero «San Juan Evangelista»* og professor ved seminaret i Santiago de Chile. Han hadde forskjellige stillinger i erkebispedømmet Santiago de Chiles kurie, sist som generalvikar og kannik i metropolitankapittelet ved katedralen i Santiago de Chile.

### Hjelpebiskop i Santiago de Chile
I 1973 utnevnte pave Paul VI ham til titulærbiskop av *Zabi* og hjelpebiskop i Santiago de Chile. Den 18. oktober 1973 ble han ordinert til biskop av erkebiskopen av Santiago, kardinal Raúl Silva Henríquez. Medkonsekratorer var Emilio Tagle Covarrubias, biskop av Valparaíso, og Fernando Ariztía Ruiz, hjelpebiskop av Santiago. 

Valech fungerte som leder for Vicaría de la Solidaridad mot slutten av diktaturet. Denne institusjonen etterfulgte *Komiteen for samarbeid for fred i Chile* (*Comité Pro Paz*), grunnlagt av kardinal Silva, for å gi juridisk og sosial bistand til ofre for menneskerettighetsbrudd under militærdiktaturet. Valech var faktisk den siste leder av *Vicaría de la Solidaridad*. Han var også president for styret for dokumentasjons- og arkivstiftelsen til *Vicaría de la Solidaridad*.

Han var sterkt imot å overlate dataene samlet inn av vikariatet til det militære rettssystemet, og til tross for at det fantes en rettskjennelse om å gjøre det og risikerte å bli dømt, overleverte han dem ikke.

Biskop Sergio Valech Aldunate var president for Valech-kommisjonen (*Comisión Nacional de Prisión Política y Tortura*), en sannhetskommisjon oppkalt etter ham, som ble opprettet i 2001, ti år etter overgangen til demokrati i Chile, av president Ricardo Lagos for å etterforske de politiske arrestasjonene og torturen under Augusto Pinochets diktatur (1973–1990). I 2005 la kommisjonen frem sin endelige rapport. På dagen for kuppet i 1973 hadde militæret oppløst nesten alle demokratiske institusjoner og begynt å systematisk eliminere sine politiske motstandere. I tillegg til drap var tortur et sentralt maktinstrument.

Valech-kommisjonens rapport regnes som en av få pålitelige kilder om omfanget av denne torturen. Gitt den fortsatt dominerende posisjon til høyrepartier og militære, som fortsatte å støtte eller bagatellisere diktaturet, er alle data og tall å betrakte som nedre grenser. For eksempel ble ikke alle torturofre fra 1980-tallet som var blitt formelt dømt, akseptert som ofre av kommisjonen. Valech-kommisjonen behandlet bare tortur; De mer enn 3100 politiske drapene ble allerede etterforsket av Rettig-kommisjonen i 1991.

Biskop Sergio Valech Aldunate aldersbetingede avskjedssøknad ble innvilget av pave Johannes Paul II i 2003.

Biskop Sergio Valech Aldunate døde av lungekreft den 24. november 2010 i Santiago de Chile.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Kardinal Aloisius Muench (1889–1962) *1959
* Kardinal Opilio Rossi (1910–2004) *1953
* Kardinal Raúl Silva Henríquez (1907–1999) *1959
* Biskop *Sergio Valech Aldunate* (1927–2010) *1973

## Referanser